cyanic-selkie/wikianc huggingface dataset:
Հիշարժան ուղի (գիրք)
Համառոտ բավանդակություն
Մի օր Ջեյմիին տուն ճանապարհելիս Լենդենը գոռում է Ջեյմիի վրա և ասում, որ իրականում իրենք ընկերներ չեն ։ Հաջորդ օրը՝ «Ամանորյա հրեշտակ» ներկայացման առաջին օրը, երբ Ջեյմին բեմ է բարձրանում հրեշտակի հագուստով, Լենդենը շատ հեշտությամբ արտաբերում է․ «Դու գեղեցիկ ես» և դա առաջին անգամն էր, երբ նա իրոք այդպես էր կարծում։ Դրանից հետո Ջեյմին հարցնում է Լենդենին՝ արդյոք նա կհավաքի ամբողջ քաղաքով մեկ տեղադրված գումարի տարրաները, որոնք նախատեսված էին մանկատան երեխաներին ամանորյա նվերներ գնելու համար ։ Երբ Լենդենը հավաքում է բոլոր տարրաները, այդտեղ միայն 55,73 դոլար էր, նա ավելացնում է իր հավաքած գումարից, և երբ գումարը հանձնում է Ջեյմիին, այնտեղ արդեն 247 դոլար էր ։ Ջեյմին նվերներ է գնում մանկատան երեխաների համար, և նրանք Սուրբ Ծննդյան նախօրյակը մանկատանն են անցկացնում ։ Ջեյմին Լենդենին է նվիրում իր հանգուցյալ մոր Աստվածաշունը ։ Երբ նրանք նստում են մեքենան և պատրաստվում տուն վերադառնալ, Լենդենը հասկանում է, որ սիրահարվել է Ջեյմիին։ «Իմ մտքում միայն մի միտք էր պտտվում՝ ինչպես եղավ, որ ես սիրահարվեցի Ջեյմի Սալիվանի նման աղջկա» ։ Նա հրավիրում է Ջեյմիին իր տուն՝ ամանորյա ընթրիքի։ Իսկ հաջորդ օրը ինքն է գնում աղջկա տուն, և այդ ժամանակ էլ  ճակատամուտքում  նրանք առաջին անգամ համբուրվում են ։ Դրանից հետո Լենդենը Հարդբրդից թույլտվություն է խնդրում նոր տարվա գիշերը Ջեյմիի հետ տեղիՖիլվինս ռեստորանում անցկացնելու համար։ Սկզբում Հարդբրդը մերժում է, բայց երբ որ Լենդենը ասում է, որ սիրում է Ջեյմիին , թույլ է տալիս ։
Նոր տարվա գիշերը Լենդենը և Ջեյմին գնում են ընթրիքի և առաջին անգամ միասին պարում են ։ Երկու շաբաթ հետո Լենդենը սիրո խոստովանություն է անում Ջեյմիին ։ Բայց, ի զարմանս նրա, Ջեյմին միայն ասում է, որ նա չի կարող իրեն սիրել, Լենդենը բացատրություն է պահանջում, ինչին ի պատասխան՝ աղջիկը խոստովանում է, որ լեյկեմիա ունի և և շուտով մահանալու է ։
Հաջորդ կիրակի Հարդբրդը ժողովի ժամանակ բոլորին հայտնում է իր աղջկա մոտալուտ մահվան մասին ։ Հաջորդ օրը Ջեյմին դպրոց չի գնում, ինչը նշանակում է, որ նա շատ թույլ է ու էլ երբեք դպրոց չի գալու ։ Լենդենը տանը ընթրիքի ժամանակ Ջեյմին Լենդենին առաջին անգամ ասում է․ «Ես քեզ նույնպես սիրում եմ» ։ Մի քանի շաբաթ հետո Էրիկը և Մարգրետը (Էրիկի ընկերուհին) այցելում են Ջեյմիին և ներողություն խնդրում իրենց կոպիտ պահվածքի համար ։ Էրիկը Ջեյմիին է տալիս  մանկատան համար իր հավաքած 400 դոլլարը ։ Ջեյմին չի ուզում հիվանդանոցում մնալ, նա նախընտրում է իր կյանքի վերջին ամիսները տանը անցկացնել։ Լենդենի հայրը իր հերթին ապահովում է աղջկան լավագույն բժիշկներով և սարքավորումներով, որպեսզի նա իրեն տրված ժամանակը տանը անցկացնի ։ Այս քայլը նպաստում է Լենդենի և իր հոր հարաբերությունների բարելավմանը։ Մի օր, երբ սովորականի նման Լենդենը նստած  էր քնած  Ջեյմին կողքին, Լենդենի գլխում մի միտք է ծագում ։ Նա վազում է եկեղեցի  Ջեյմիի հոր մոտ և նրանից Ջեյմիի ձեռքն է խնդրում։ Եվ մինչ Հարդբրդը երկմտում է, Լենդենը մերժման բացակայությունը ընդունում է որպես համաձայնություն ։ Նա վազելով վերադառնում է Ջեյմիի մոտ և նրան հարցնում․ «Կամուսնանա՞ս ինձ հետ» ։
Լենդենը և Ջեյմին ամուսնանում են մարդկանցով լի եկեղեցում։ Չնայած Ջեյմին բավականին թույլ էր և նստած էր անվասայլակին, նա ցանկանում է քայլելով հասնել խորան, որպեսզի, իր երազանքին համաձայն, նրա հայրը իր ձեռքը փոխանցի Լենդենին ։ Լենդենը հիշում, որ այդ պահին մտածում էր․ «Դա․․․ դա երբևիցե որևէ մեկի կողմից անցած ամենադժվար ուղին էր, և իր ամբողջ էությամբ դա հիշարժան ուղի էր» ։ Երբ նրանք հասնում են եկեղեցու առաջնամասը, Հարդբերդը ասում է․ «Ջեյմին իմ սիրտն է․ ես չեմ կարող նրան ուրիշին տալ, բայց ես կարող եմ թույլ տալ, որ մարդիկ վայելեն այն ուրախությունը, որը նա միշտ պարգևում է ինձ» ։ Հարդբերդը իր կյանքի ընթացքում շատ ցավ էր տեսել․ նախ նա կորցրել էր իր կնոջը, իսկ հիմա նրա միակ զավակը նույնպես մահանում է։ Այնուհետև գիրքը մեզ տեղափոխում է 40 տարի առաջ, Լենդենը արդեն 57 տարեկան է, նա դեռ սիրում է Ջեյմիին և կրում է իրենց ամուսնական մատանին ։ Լենդենը վերջացնում է իր պատմոթյունը հետևյալ բառերով՝ «Իմիջայլոց՝ ես հիմա հավատում եմ հրաշքներին»։
Արձագանքներ
Գրաքննադատները վեպին տվել են և՛ դրական, և՛ բացասական գնահատականներ։ «Սանդեյ Նյու Յորք Փոստ»-ը (The Sunday New York Post) գրում է «․․․վեպը միաժամանակ և հետաքրքիր և հուզիչ, իսկ երբեմն էլ՝ կլանող,․․․ վեպ որ դեռ երկար կհիշվի» ։ «Աֆրիկյան Սան Թայմս»-ը (African Sun Times) կրկնում է նախկինի մեկնաբանությունը ՝ ասելով. «Հատկանշական սիրո պատմություն, որը, ինչպես իր նախորդները, կդիպչի բոլոր ընթերցողների սրտերին»" ։ «Նյու Յորք Դեյլի Նյուս»-ը գովաբանում է Սպարքսին՝ գրելով, որ նա «․․․գրել է երիտասարդ, բայց միևնույն ժամանակ հավիտենական սիրո քաղցր հեքիաթ, և չնայած նա մեզ զգուշացնում է ակնկալել և՛ ուրախություն, և՛ տխրություն, միևնույն է՝ դուք արցունքներից չեք կարող խուսափել»" ։ Բայց «Էնթերթեյմենթ դեյլի» (Entertainment Weekly) պարբերականի լրագրող Կլարիսա Կրուզը քննադատաոտմ է վեպը ասելով՝ « Նիկոլաս Սփարքսի վերջին վեպը՝ «Հիշարժան ուղի»-ին լի է ծեծված արձակագրական հնարներով և սուժետային շրջադարձներով, որոնք կարելի է գուշակել նախաբանը աչքի տակ անցկացնելուց հետո և վեպը կարդալիս թողնում է դպրոցական երեխաների համար նախատեսված ծրագրի վատ բեմագրի, քան գրականության տպավորություն» ։ Չնայած վեպը գրավել է 12-րդ տեղը 1999 թվականի լավագույն վաճառվող գեղարվեստական գրքերի ցուցակում, «Փաբլիշրս վիկլի»—ն (Publishers Weekly) այն բնութագրում է որպես «չափահասության հարկադրված պատմություն» և «մինչ այսօր հեղինակի գրած ամենապարզ, բանաձևային և մելոդրամայի վառ արտահայտված հատկանիշներով սեղծագործություն։ Թերեզա Պարկը «Փաբլիշրս վիկլի» լրատվական ամսագրում շարունակում է գրել՝ նշելով, որ ընթերցողներից շատերը հիասթափություն կապրեն․«Ընթերցողները կարող են հոգնել անփոփոխ բանաձևից, որ Սպարքսը անընդհատ օգտագործում է» ։ Նա նաև նշում է, որ այս վեպը նման է «Հուշատետր» վեպին ։
Էկրանավորում
«Հիշարժան ուղի» վեպն էկրանավորվել է 2002 թվականին` դառնալով Սպարքսի երկրորդ էկրանավորված վեպը, առաջին վեպը ՝«Նամակ շշի մեջ» մեծ էկրան է բարձրացել 1999 թվականին, երկու դեպքերում էլ վեպը և ֆիլմը կրում են նույն անվանումը։ Սպարքսը վաճառել է ֆիլմի հեղինակային իրավունքը « Warner Bros․» ընկերությանը 1998 թվականի դեկտեմբերին՝ գրքի տպագրումից մի քանի ամիս առաջ ։ Ֆիլմը նկարահանվել է ռեժիսոր Ադամ Շանկմենի և պրոդյուսերներ Դենիս Դի Նովիի, Հանթ Լաուրիի կողմից Warner Bros. ընկերության համար։ Ֆիլմի պրեմիերան տեղի է ունեցել 2002 թվականի հունվարի 25-ին ։
Գլխավոր դերերը կատարել են Մենդի Մուրը (Ջեյմի) և Շեյն Ուեսթը (Լենդեն)։ Ֆիլմի գործողությունները, ի տարբերություն վեպի, տեղի են ունենում 1990-ակաների վերջերին։ Սպարքսը և պրոդյուսերները կարծում էին, որ քանի որ ֆիլմը իր մեջ պարունակում է կարևոր բարոյախրատական խորհուրդ և ավելի հարմար է պատանիների համար, նրանք պետք է հարմարացնեն այն և դարձնեն ավելի ժամանակակից ։
Ծանոթագրություններ
Կատեգորիա:Վեպեր Կատեգորիա:Վեպեր սիրո մասին Կատեգորիա:Էկրանավորված ամերիկյան վեպեր Կատեգորիա:Անգլերեն գրքեր Կատեգորիա:Անգլերեն գրականություն
Խոակին Մարիա Մաշադու դե Ասիս
Խոակին Մարիա Մաշադու դե Ասիս (Joaquim Maria Machado de Assis, ), բրազիլացի գրող, արձակագիր, բանաստեղծ, թարգմանիչ, բրազիլական գրականության ամենաազդեցիկ դասականներից   ։ Նրա ստեղծագործությունը մեծ ազդեցություն է ունեցել դարասկզբի բրազիլական գրական դպրոցի ձևավորման վրա։ Ստեղծագործել է գրեթե բոլոր գրական ժանրերով   ։
Ականատես է եղել Բրազիլիայում տեղի ունեցած քաղաքական փոփոխություններին, երբ հանրապետությունը փոխարինեց կայսրությանը, և նա դարձավ իր ժամանակի քաղաքական և սոցիալական իրադարձությունների հիանալի մեկնաբան ու զեկուցող։ Ծավալուն աշխատանքները կազմված են ինը վեպից և պիեսից, երկու հարյուր պատմվածքից, բանաստեղծությունների և սոնետների հինգ ժողովածուից և ավելի քան վեց հարյուր տարեգրությունից։
Վաղ տարիներ
Ծնվել է մուլատ նկարիչ Խոսե Ֆրանցիսկո դե Ասիսի և պորտուգալացի լվացարար Մարիա Լեոպոլդինա դա Կամարա Մաշադոյի ընտանիքում, Ռիո դե Ժանեյրոյի արվարձաններում։ Տղային անվանակոչել են կնքահոր՝ հողի հարուստ սեփականատիրոջ պատվին, որն ընտանիքին թույլ է տվել ապրել իր տարածքում։ Մաշադու դե Ասիսը մանկությունն անցկացրել է աղքատության մեջ, վաղ տարիքում կորցրել է մորն ու քրոջը։ Տառապել է էպիլեպսիայով։
Վատ է սովորել հանրակրթական դպրոցում, չի ընդունվել համալսարան, ինչն ապագա գրողին դրդել է զբաղվել սեփական ինտելեկտուալ զարգացմամբ՝ սոցիալական անհավասարությունը հաղթահարելու համար։ Միևնույն ժամանակ սիրել է գրքեր, որոնք ընթերցել է մայրենի պորտուգալերենով և ֆրանսերենով։ Ըստ նրա հուշերի՝ նա ինքն է սովորել գրել, իսկ ավելի ուշ տիրապետել է նաև անգլերենին և հունարենին՝ Պլատոնի և Սոկրատեսի ստեղծագործություններին ծանոթանալու համար։
Ստեղծագործական ուղու սկիզբ
Երբ Մաշադուն եղել է 15 տարեկան, նրա ծանոթը, որն ունեցել է գրախանութ, տպարան, հրատարակել է նրա բանաստեղծություններից մեկը։ Ավելի լավ կյանք փնտրելու համար 17-ամյա Մաշադու դե Ասիսը ձգտել է դեպի մեծ քաղաք, որտեղ աշխատանքի է անցել որպես սրբագրիչ և տպագրող «Imprensa Nacional» հրատարակչությունում։ Որոշակի գրական համբավ Է ձեռք բերել բանաստեղծություններով և որպես լրագրող աշխատանքի անցել խոշորագույն «Correio Mercantil» թերթում։ Այդպես հրատարակել է իր ստեղծագործությունները և 21 տարեկան հասակում դարձել հայտնի։
1864 թվականին նրա հայրը մահացել է, և Մաշադուն բանաստեղծությունների ժողովածու է նվիրել հորն ու մորը։ 1865 թվականին Մաշադուն հիմնել է «Arcádia Fluminense» գրական ընկերությունը, որտեղ ընթերցել է իր բանաստեղծությունները և հատվածներ իր ստեղծագործություններից։
Ամուսնություն
Մաշադուն հանդիպել է Կարոլինա Ավգուստա դե Նովաիշի հետ, որը ժամանել էր Պորտուգալիայից՝ խնամելու իր հիվանդ եղբորը՝ բանաստեղծ Ֆաոստինո Քսավյե դե Նովաիշին՝ Դե Ասիսի ընկերը։ Աղջիկը նրանից մեծ է եղել 5 տարով, և ծնողները հավանություն չեն տվել ամուսնությանը, բայց, այնուամենայնիվ, նրանց հարսանիքը տեղի է ունեցել 1869 թվականի նոյեմբերի 12-ին։ Պահպանված նամակագրությունից պարզվել է, որ սկզբում նրանց հարաբերություններն այնքան էլ հարթ չեն եղել․ աղջիկը զգացմունքներ չի զգացել արտաքուստ անհրապույր, կակազող, բայց կրթված Մաշադուի հանդեպ։ Նրանք երեխաներ չեն ունեցել։
1904 թվականին կնոջ մահը մեծ ազդեցություն է ունեցել Մաշադուի վրա, և նա սկսել է հեռանալ ակտիվ ստեղծագործական աշխատանքից՝ «Կարոլինա» բանաստեղծությունը նվիրելով իր սիրելիին։ Նա սկսել է տառապել դեպրեսիայով և մենակության զգացումով։ Նրա առանց այն էլ թույլ առողջությունը սկսել է վատանալ, սկսել է կուրանալ։
Մաշադուն հրատարակել է բանաստեղծական երեք ժողովածու, սակայն ընթերցողների սառը ընդունելությունը ստիպել է նրան փնտրել գրական այլ ժանրեր։ Նա ձեռնամուխ է եղել լայնածավալ աշխատանքների։
Գրական ժառանգություն
Իր կյանքի ընթացքում Մաշադու դե Ասիսը ստեղծել է 9 պիես, 9 վեպ, 200 պատմվածք, 5 բանաստեղծական ժողովածու։
Ամենահայտնին առաջին վեպն է՝ «Բրազ Կուբասի հետմահու հուշերը» (1881), որը գրել է Բրազիլիայում ստրկության վերացման տարում։ Վեպը պատմում է հերոսի դաժան աշխարհի և հոգևոր աղքատության մասին, որում նույնիսկ նրա ծառան՝ ազատ ստրուկը, կրկնօրինակում է տիրոջը. իր համար ստրուկ գնելով՝ դաժանորեն խոշտանգում է նրան՝ վրեժ լուծելով իր կրած տառապանքների համար։ Գրողի «Հարություն» (1872) վեպը ազգային վեպ ստեղծելու առաջին փորձն է եղել։ Ուշ շրջանի հինգ վեպ-գլուխգործոցներ՝ «Հետմահու նոտաներ», «Կինկաս Բորբա», «Դոն Կասմուրո», «Եսավ և Յակոբ» (1904) և «Այրեսի օրագիրը» (1908) արդեն իսկական հոգեբանական ուսումնասիրություններ էին։
1968 թվականին «Դոն Կասմուրո» ստեղծագործության հիման վրա նկարահանվել է «Կապիտու» ֆիլմը (վեպի գլխավոր հերոսի անունով)։ Հետագայում նույն անունով թողարկվել են մի շարք ֆիլմեր և հեռուստասերիալներ 1999, 2002, 2008 թվականներին։ Վեպը ներկայացված է նաև թատրոնի և օպերայի բեմերում։ 2013 թվականին ստեղծագործությունը վերածվել է կոմիքսների, որն արժանացել է մի քանի հեղինակավոր մրցանակների։
Մաշադու դե Ասիսը եղել է մոլի շախմատիստ։ Բաժանորդագրվել է շախմատի թեմայով ամսագրերի, կառուցել է իր սեփական կոմբինացիաները և մասնակցել 1880 թվականին Բրազիլիայի շախմատի առաջին առաջնությանը և գրավել երրորդ տեղը։ Մոսկվայում՝ արտասահմանյան գրականության գրադարանի բակում, 2007 թվականին կանգնեցվել է նրա կիսանդրին։
Արտաքին հղումներ
Կատեգորիա:Բրազիլացի գրողներ Կատեգորիա:Տղամարդիկ Կատեգորիա:19-րդ դարի վիպասաններ Կատեգորիա:Բրազիլացի բանաստեղծներ Կատեգորիա:Բրազիլացիներ
Սարգիս Ասատուրյան
Սարգիս Ասատուրյան, Կանադայի լիբերալ կուսակցության կանադահայ քաղաքական գործիչ։ Նա դարձավ առաջին կանադահայը, որը Տորոնտոյի հայ համայնքի մեծ աջակցությամբ ընտրվեց Համայնքների պալատ ։
Նախապատմություն
Ասատուրյանը ծնվել է Սիրիայի Հալեպ քաղաքում։ Շուտով նրա ընտանիքը արտագաղթեց։ Նա սովորել է նկարչություն Չիկագոյի գեղարվեստի ակադեմիայում։ 1970 թվականին տեղափոխվում է Տորոնտո, որտեղ էլ սկսել է աշխատել որպես գույքի մենեջեր։ Նա նաև աշխատել է որպես բազմամշակութայնության հարցերով խորհրդատու ինչպես մարզային, այնպես էլ դաշնային կառավարությունների համար ։
Ասատուրյանն ու իր կինը՝ Զառան, ունեն չորս երեխա։ Նա շարունակում է մնալ հայկական գործի աջակից և հանդիսանում է Ռիչմոնդ Հիլ դաշնային լիբերալ ասոցիացիայի գործադիր մարմնի ակտիվ անդամ։
Քաղաքականություն
1988 թվականին Ասատուրյանը մտավ քաղաքականություն՝ որպես լիբերալ թեկնածու Դոն հովս Հյուսիսի համար։ Նա հաղթեց Լիբերալ թեկնածությունը Սարմիտ Բուլտի նկատմամբ ։ Քարոզարշավի ընթացքում նա ասաց, որ  ցանկանում է «ազնիվ և բաց կառավարություն՝ փոփոխության համար»։ Նոր Դեմոկրատական կուսակցության թեկնածու Անտոն Կուերտին հիշեցրեց, որ Թորիերը ընտրվել է 1984 թվականին ՝ քննադատելով լիբերալներին նույն հարցով։ Ասատուրյանը հայտարարել է, որ ինքը համառորեն դեմ է աբորտին, ինչը թեժ կետ  էր քարոզարշավի ընթացքում ։ Նա ընտրությանը 604 ձայնով պարտվեց Պահպանողական կուսակցության թեկնածու Բարբարա Գրինին։
1993 թվականին նա կրկին առաջադրվեց և այս անգամ 14.0554 ձայնով հաղթեց Գրինին, որը Տորոնտոյում և ամբողջ երկրում ընդհանուր պահպանողականների ջախջախումն էր ։ 1997 թվականին Ասատուրյանը տեղափոխվեց Բրամփթոն Սենթր ։ 2003 թվականին աշխատել է որպես Քաղաքացիության և ներգաղթի նախարարության խորհրդարանական քարտուղար։ Նա 2004 թվականի ընտրություններին չի առաջադրվել։
Ասատուրյանը մասնակցել է 2010 թվականին Ռիչմոնդ Հիլ քաղաքի ավագանու ընտրություններին`3-րդ ընտրատարածքում։ Նա յոթ թեկնածուներից հինգերորդն էր։
Քաղաքականությունից հետո
Այժմ նա աշխատում է Տորոնտոյում՝ որպես քաղաքացիության դատավոր ։
Ծանոթագրություններ
Կատեգորիա:Սփյուռքահայ քաղաքական գործիչներ Կատեգորիա:Կանադայի քաղաքական գործիչներ
Բորգորիքո
Բորգորիքո  (Borgoricco), քաղաք Իտալիայում, գտնվում է Վենետո մարզում՝ Պադովա գավառում ։
Բնակչությունը կազմում է 7429 մարդ(2004 թ.) ։ Բնակչության միջին խտությունը 370, 25 մարդ/կմ²։ Զբաղեցնում է 20 կմ² տարածք։ Փոստային ինդեքս՝ 35010։ Հեռախոսային կոդ՝ 049։
Բնակավայրի հովանավոր սուրբն է համարվում San Leonardo-ն։ Տոնը նշվում է ամեն տարի նոյեմբերի 6-ին։
Ծանոթագրություններ
Կատեգորիա:Իտալիայի բնակավայրեր
Դահուկացատկ ցատկահարթակից, աշխարհի առաջնություն 2019 (կանայք)
2018 թվականի Օլիմպիական չեմպիոն Մարեն Լունդբյուն առաջին անգամ դառնում է աշխարհի չեմպիոն։ Ավելի վաղ անհատական առաջնությունում 4-րդ տեղից բարձր չէր հաջողվում բարձրանալ։
Եզրափակիչ փուլ
Որակավորումը սկսվել է ժամը 15.00-ին ։
Ծանոթագրություններ
Կատեգորիա:Սպորտային իրադարձություններ
Անջելինա Վափախաբուլո
Անջելինա Չոգո Վափախաբուլո (Angelina Chogo Wapakhabulo, Ուգանդայում հայտնի է որպես Մամա Անջելինա, ), United Way համաշխարհային հասարակական կազմակերպության հիմնադիր անդամ և խորհրդի նախագահ ։ Մամա Անջելինան Ուգանդայի ամենահայտնի համայնքային ակտիվիստներից, առաջնորդներից և սոցիալական աշխատակիցներից է։ Տարիներ շարունակ Անջելինան պայքարել է ՄԻԱՎ/ՁԻԱՀ-ի դեմ և հոգ է տարել Ուգանդայում գտնվող որբերի և խոցելի երեխաների համար։ Որպես ՁԻԱՀ-ի ծրագրի (MAVAP) շուկայի մատակարարների ծրագրի համակարգող՝ Մամա Անջելինան հաջողությամբ փոխել է Կամպալայի շուկաները մեկ կանգառի առևտուրը, որտեղ վաճառողներն ու հաճախորդներն առևտուր են անում, սակայն նաև խրախուսել և ստուգել է նրանց ՄԻԱՎ-ի կարգավիճակը և բուժում նշանակել։ Քենիայում Ուգանդայի բարձրագույն հանձնակատարն է ։ Մամա Անջելինան և United Way-ի  նախագահ և գլխավոր գործադիր տնօրեն Բրայան Գալլաղերը կազմակերպության գործունեությունը 2006 թվականի դեկտեմբերի 14-ին Վաշինգտոնում ներկայացրել են Սպիտակ տանը տեղի ունեցած Մալարիայի գագաթնաժողովում, որին հյուրընկալել են նախագահ Բուշը տիկնոջ հետ ։
Կենսագրություն
Անջելինա Վափախաբուլոն ծնվել և մեծացել է Տանզանիայի Իրինգա շրջանում։ Դար էս Սալաամ համալսարանում սովորելու տարիներին հանդիպել է Ջեյմս Վափախաբուլոյին (1945 թ., մարտի 23 - 2004 թ., մարտի 27), ով 2001-2004 թվականներին եղել է Ուգանդայի արտգործնախարար։ Նրանք ամուսնացել են և ունեցել չորս երեխա՝ Լումումբա, Մաիմա, Յոնա և Յոզեֆին։ Յոզեֆին Կասալամվա Վափախաբուլոն Ուգանդայի ազգային նավթային ընկերության գործադիր տնօրենն է ։
Անջելինան և նրա ամուսինը Դար էս Սալաամ համալսարանում ուսանել են նախագահ Յովերի Մուսևենիի հետ։ Ջեյմս Վափախաբուլոյի հիշատակի արարողության ժամանակ Սիրոնկո շրջանի Մաֆուդու գյուղում գտնվող նրանց տանը ներկա է եղել նաև Նախագահ Մուսևենին, ով իրեն թեթևացած է զգացել, երբ Վափախաբուլոն ասել է, որ ինքը պատրաստվում է ամուսնանալ Անջելինայի հետ։ Վափախաբուլոն նախկինում հետաքրքրություն էր ցուցաբերում մի ամերիկուհու հանդեպ, ինչը նրա հասակակիցները համարում էին դավաճանություն ուսանողական պան-աֆրիկյան հեղափոխության ժամանակ տրված խոստմանը։
Ծանոթագրություններ
Կատեգորիա:Ուգանդացի ակտիվիստներ
Լուկրեցիա Բորջիա (նկար)
«Լուկրեցիա Բորջիա» (Lucrezia Borgia), անգլիացի պրեռաֆայելիտ նկարիչ Դանթե Գաբրիել Ռոսսետտիի ջրաներկ նկարը՝ ստեղծված 1860-1861 թվականներին։ Ներկայումս նկարը գտնվում է Թեյթ բրիտանական պատկերասրահի հավաքածուում։
Տեղեկություն նկարի մասին
Ռոսսետտին նկարի վրա սկսել է աշխատել 1860 թվականից՝ տխուր ձևով հայտնի Բորջիաների ընտանիքի պատմության հանդեպ իր հետաքրքրության ազդեցությամբ ։ Այդ նույն ժամանակ Ռոսսետտին ծանոթացել է Չառլզ Սուինբյորնի հետ, որի շնորհիվ սկսել է հետաքրքրվել ճակատագրական կանանց պատկերմամբ ։ Սուինբյորնը այդ ժամանակ զբաղված էր Լուկրեցիա Բորջիայի մասին «The Chronicle of Tebaldeo Tebaldei» գրքի գրությամբ (որն այդպես էլ չի ավարտել) ։ Ընդ որում, Ռոսսետտիի վերաբերմունքը Լուկրեցիայի հանդեպ արմատականորեն տարբերվում է Սուինբյորնի տեսանկյունից։ Վերջինս ներկայացրել է նրան հերոսական կերպարով և անցյալի ինչ-որ մնացուկներով, իսկ Ռոսսետտիի համար նա ճակատագրական կին է՝ դաժան և վտանգավոր, մարտահրավեր է նետում նկարչի համար ժամանակակից աշխարհին, որը ղեկավարում են տղամարդիկ ։
Ջրաներկ նկարում պատկերված է Լուկրեցիա Բորջիան, որը լվանում է ձեռքերն այն բանից հետո, երբ թունավորում է իր ամուսնուն՝ դուքս Ալֆոնսո Բիշելյեին իր հոր՝ Ալեքսանդր VI պապի մասնակցությամբ։ Հետին պլանի հայելու արտացոլանքում երևում է, թե ինչպես է նա օգնում դքսին առաջ քայլել՝ թույլ տալով, որ թույնը ավելի խորը ներթափանցի օրգանիզմ ։
Սկզբնապես Լուկրեցիայի հագուստը եղել է լրիվ ուրիշ (ուղիղ շրջազգեստ և մինչև դաստակները հասնող ուռուցիկ թևքեր), բացի այդ հերոսուհու հայացքը ուղղված էր դիտողին։ Հենց այդ տարբերակով էլ այն ձեռք է բերել Ֆրեդերիկ Լեյլանդը, սակայն որոշ ժամանակ անց ջրաներկը վերադարձել է նկարչի մոտ, և նա ամբողջությամբ վերանկարել է հերոսուհու կերպարը՝ թեքելով նրա հայացքը թունավորված ամուսնու կողմը ։
1871 թվականին Ռոսսետտին հայտնել է իր գործակալ Չառլզ Հաուելին, որ ջրաներկը հանդիսանում է «լավագույնը նրանցից, որը նա երբևէ ստեղծել է փոքր չափերով» ։ Այդ ժամանակ նկարիչը կրկնել է աշխատանքը մեծ չափսերով. այն պահվում է Ֆագի պատկերասրահի հավաքածուում։ Ստեղծվել են ևս մի քանի այդպիսի կրկնօրինակներ, որոնց գտնվելու վայրը հայտնի չէ ։
Ծանոթագրություններ
Կատեգորիա:Թեյթ բրիտանական պատկերասրահի նկարներ Կատեգորիա:Դանթե Գաբրիել Ռոսսետտիի նկարներ Կատեգորիա:1860 նկարներ Կատեգորիա:Կանանց դիմապատկերներ Կատեգորիա:Բորջիաներ
Լոֆթ
Լոֆթ (Loft, բառացի՝ տանիք), 20-21-րդ դարերի ճարտարապետական ոճ, արտադրական նշանակության շենքի (գործարան, պահեստ) վերին հարկում հարմարեցված բնակարան, արհեստանոց կամ գրասենյակ։
Կահույք
Կահույքը հիմնականում մետաղական է կամ ներկված մետաղի գույներով; Օգտագործվում է նաև փայտե կահույք՝ բաց և մուգ գույներով։ Լոֆթ ոճի կահույքը պարզ է և գործառական։ Կահույքը հաճախ կատարում է միջնորմի դեր, այսինքն՝ տարածությունը բաժանում է մասերի։
Ճարտարապետական տարրեր
Լոֆթ ոճում առանձնահատուկ դեր ունեն դետալները, ինչը գործարանային անցյալի հատևանք է։ Դրանք են աստիճանները, զանազան խողովակները, օդափոխման համակարգերը և այլն։ Պատուհանները հնարավորինս լայն են և բարձր, առանց վարագույրների։ Դա անհրաժեշտ է տարածքի առավելագույն լուսավորման համար։ Արհեստական լուսավորման համար օգտագործվում են կախովի ջահեր։
Ժամանակակից կյանքում
Ներկայումս լոֆթ տիպի տարածքները մեծ տարածում են գտնում ԱՊՀ տարածքում։ Սակայն երբեմն ավելի ձեռնտու է լինում քանդել հին գործարանը և տեղը կառուցել նոր շինություն։ Քչերն են որոշում վերականգնել և ձևավորել գործարանային հին շինությունները։
Նորաձև է նաև մասնավոր տարածքների ոճավորումը լոֆթի սկզբունքներով. այդպիսի ուղղությունը երբեմն անվանում են նեոլոֆթ ։
Տարածություն
Նախկին արտադրական տարածքները՝ ընդարձակ մակերեսով և բարձր առաստաղով, կարող են օգտագործվել ոչ միայն բնակության համար, այլև ցուցասրահների, սրճարանների, ռեստորանների, գրասենյակների, համերգային հրապարակների գործառույթներով։ Էնդի Ուորհոլի «Ֆաբրիկան» հիմք հանդիսացավ այս միտումների, որոնք հետագայում տարածվեցին Ամերիկայում, ապա՝ Եվրոպայում։
Արտաքին հղումներ
Կատեգորիա:Դիզայն Կատեգորիա:Տուն (շինություն)
Ալակազամ
Ալակազամ (フーディン, Alakazam), ֆիզիկ տեսակի յուրահատուկ պոկեմոն։ Պոկեմոն ապրանքանիշի՝ մանգայի և անիմե սերիաների կերպար։
Ալակազամի համարը պոկեմոնների ցանկում՝ #065 : Համարվում է Աբրայի զարգացման ամենավերջին մակարդակը։ Հասակը կազմում է 150 սմ, իսկ քաշը՝ 48 կգ ։
Աբրան զարգանալով դառնում է Կադաբրա, իսկ Կադաբրան՝ Ալակազամ։ Մեգա քարի առյակության դեպքում Ալակազամը կարող է վերածվել Մեգա Ալակազամի ։
Նկարագրություն և հատկություններ
Ալակազամը ֆիզիկ պոկեմոն է ։ Աբրա պոկեմոնի զարգացման երրորդ՝ ամենավերջին ձևն է։ Ալակազամի և Աբրայի միջանկյալ ձևը Կադաբրան է։ Աբրայից Կադաբրա հատկությունները գրեթե չեն փոխվում, սակայն ամրապնդվում են ֆիզիկ պոկեմոնին բնորոշ հատկանիշները, որը արտահայտվում է նրանով, որ Կադաբրայի ձեռքին ի հայտ է գալիս մեկ հեռակառավարման գդալ։ Կադաբրայից Ալակազամ հատկությունները փոփոխվում են։ Ալակազամի մոտ ֆիզիկ պոկեմոնի բնորոշ հատկանիշները հասնում են գագաթնակետին։ Ալակազամը համարվում է ֆիզիկ պոկեմոնի հիանալի օրինակ։
Ալակազամը իր ձեռքում պահում է երկու գդալ և նրա ուժի գաղտնիքը գդալների մեջ է։ Թույլ և խոցելի տեղը համարվում է երկար սերտաճած մորուքը։ Պոկեմոնների պաշտոնական ցանկում հաջորդում է Կադաբրային և նախորդում Մաչոպին։ Ըստ պոկեդեքսի՝ Ալակազամն իր ամբողջ կյանքի ընթացքում արգացնում է իր ուղեղը։ Նա ուզում է այնքան զարգացնել իր ուղեղը, որպեսզի այն օգնի պարանոցին ։
Ալակազամը բնութագրվում է երկար բեղերով և մարդանման կառուցվածքով։ Իգական ձևերի բեղերը համեմատաբար ավելի կարճ են։ Մռութը երկար է ու բարակ։ Մտավոր կարողություններով ամենախելացին է բոլոր պոկեմոնների մեջ։ Ունի գորշ դեղին գունավորում։ Ամբողջ կյանքի ընթացքում ուղեղի զարգանալուն զուգընթաց աճում է նաև մորուքը։ Ալակազամը մարտի ժամանակ օգտագործում է հոգեկան ազդեցության բոլոր ձևերը՝ հակառակորդի նկատմամբ ճնշում գործադրելու համար ։ Կարող է ցանկացած ժամանակ տելեկանացիայի միջոցով անհետանալ՝ օգտագործելով բավականին զարգացած մկանները։ Ի շնորհիվ շարունակաբար աճող ուղեղի՝ նա կարող է հիշել և զգալ իր հետ պատահած բոլոր դեպքերը և զգացումները ։ Հանդիպում է քաղաքային բնակավայրերում։ Ճանաչված հնարքներից է գդալների պտույտների միջոցով հակահարվածը։
Հանդիպում է երկու տարբեր սեռերով (արական, իգական) ։ Հիմնական կարողությունները երկուսն են՝ «ներքին ֆոկուս» հնարքը և համաժամանակացումը։ Առաջին հնարքը կրում է պաշտպանական բնույթ, իսկ երկրորդի էությունն այն է, որ Ալակազամը օգտագործելով թույնը կարողանում է մինչև կատվածի հասցնել հակառակորդ պոկեմոնին ։
Արագությունը վիճակագրության մեջ գտանահատվում է գերազանց։
Պոկեմոնի վրա առավել հզոր ազդեցություն ունեն միջատ, մութ և ուրվական տեսակի պոկեմոնները ։
Արտաքին հղումներ
Կատեգորիա:Մուլտհերոսներ այբբենական կարգով Կատեգորիա:Պոկեմոններ այբբենական կարգով Կատեգորիա:Ֆիզիկ պոկեմոններ
Սամարիում
Սամարիում քիմիական տարր է, որի նշանն է Sm, տարրերի պարբերական համակարգի 6-րդ պարբերության, 3-րդ խմբի տարր։ Հազվագյուտ հողային տարր է՝ լանթանիդ։ Կարգահամարը՝ 62, ատոմական զանգվածը՝ 150,4։ f տարր է, ատոմի էլեկտրոնային թաղանթների կառուցվածքն է 4s24p64d104f65s25p66s2, K, L, M թաղանթները լրացված են։
Պատմություն
Սամարիումը հայտնաբերել է (1879) ֆրանսիացի քիմիկոս Պ․ Է․ Լեկոք դը Բուաբոդրանը, ուրալյան սամարսկիա ((Y,Ce,U,Fe)3(Nb,Ta,Ti)5O16) միներալում, որտեղից էլ՝ սամարիում անվանումը։ 1847 թվականին այս միներալը անվանվել է ռուսական լեռնային ինժեներ Վ. Ե. Սամար-Բիխովցի պատվին։ Մաքուր մետաղական սամարիումը ստացվել է 20-րդ դարի սկզբին։
Բնության մեջ
Սամարիումի պարունակությունը երկրակեղևում 7,0 10−4 % է, օվկիանոսի ջրում՝ 1,7 մգ/լ ։ Ուղեկցում է լանթանիդներին՝ մոնացիտ և բաստնեզիտ միներալները պարունակում են 0,7-1,3% սամարիում (Sm2Օ)։
Հանքավայրեր
Սամարիումը մտնում է լանթանիդների կազմի մեջ, որոնք հիմանականում հանդիպում են՝ ԱՄՆ-ում, Ղազախստանում, Ռուսաստանում, Ուկրաինայում, Ավստրալիայում, Բրազիլիայում, Հնդկաստանում
Իզոտոպներ
Բնական սամարիումը բաղկացած է 140Sm, 144Sm(3,09% ), 148Sm( 11,27%), 149Sm (13,82%), 150Sm (7․47%), 152Sm (26,63%), 154Sm(22,53%) կայուն և 147Sm (15,07 %, T1/2 = 1,3•1011 տարի) ռադիոակտիվ իզոտոպներից։
Արհեստական ճանապարհով ստացվել են 141-157 զանգվածի թվերով սամարիումի տասը ռադիոակտիվ իզոտոպները, որոնցից կարևոր են 146Sm (α, T1/2= =5•1011 տարի) և 151Sm (β, T1/2 = 93 տարի)։
Գներ
1 կգ մաքուր՝ 99-99,9 %, սամարիումի գինը կազմում է մոտ 50-60 դոլլար։
2014 թվականին 25 գրամ մաքուր՝ 99,9 %, սամարիումը հնարավոր է եղել գնել 75 եվրոյով։
Ֆիզիկական հատկություններ
Սպիտակ արծաթափայլ մետաղ է, հալման ջերմաստիճանը՝ 1072 °C, եռմանը՝ 1800 °C, խտությունը՝ 7536 կգ/մ3։ Քիմիապես ակտիվ է, օդում պատվում է օքսիդի մոխրագույն շերտով։ Միացություններում ցուցաբերում է +3, հազվադեպ՝ +2 օքսիդացման աստիճաններ։
Քիմիական հատկություններ
Օդում այրվում է՝ առաջացնելով սամարիումի (III) օքսիդը։ Sm2O3-ը և համապատասխան հիդրօքսիդը՝ Sm(OH)3 ջրում չեն լուծվում։
300-400 °C-ում սամարիումը միանում է ջրածնի, 1100 °C-ում՝ ազոտի հետ, առաջացնելով հիդրիդ՝ SmH2 և նիտրիդ՝ SmN։
Միանում է հալոգենների, հալկոգենների, ածխածնի, ֆոսֆորի հետ։
Բազմաթիվ մետաղների հետ միահալելիս, առաջացնում է ներմետաղական միացություններ։ Սամարիումի (III) աղերը դեղին են։
Կիրառություն
SmCos բաղադրության համաձուլվածքն օգտագործվում է ռադիոէլեկտրոնիկայում և միկրոէլեկտրոնիկայում գերհզոր մագնիսներ պատրաստելու համար են։
Արտաքին հղումներ
Կատեգորիա:Լանթանոիդներ Կատեգորիա:Սամարիում
Պրոքսի (նախագծման ձևանմուշ)
Պրոքսի (Proxy), կառուցվածքային նախագծման ձևանմուշ, որը տրամադրում է մեկ այլ օբյեկտի հասանելիությունը ղեկավորող օբյեկտ։ Այդ օբյեկտը բոլոր կանչերը վերցնում է իր վրա։
Ընդհանուր առմամբ Պրոքսին իրենից ներկայացնում է դասի ինտերֆեյս կամ դրա նման մի բան։ Պրոքսին կարող է ինտերֆեյս ունենալ ամեն ինչին՝ համացանցին, հիշողության մեջ մեծ օբյեկտին, ֆայլին կամ մեկ այլ ռեսուրսի, որը «թանկարժեք» է կամ անհնար է վերարտադրել։
Պրոքսի ձևանմուշի լավ օրինակ է հղումների հաշվումը խելացի ցուցիչ օբյեկտը։
Այն դեպքերում, երբ հարկ է լինում օգտագործել բարդ օբյեկտների կրնօրինակներ, պրոքսի ձևանմուշը կարելի է իրականացնել հարմարեցնող ձևանմուշով, որի միջոցով կարելի է նվազեցնել անհրաժեշտ հիշողության չափը։ Հատկանշական է այն, որ բարդ նմուշի պատճենները և պրոքսիի բազմակի օբյեկտները ստեղծվում են որպես ցուցիչներ մեկ օրիգինալ բարդ օբյեկտի վրա։ Պրոքսիների կողմից իրականացված ցանկացած գործողություն ուղարկվում է օրիգնալ օբյեկտի վրա։ Երբ արդեն պրոքսիի բոլոր նմուշները իրենց աշխատանքն իրականացրել են, բարդ օբյեկտի զբաղեցրած հիշողությունը կարելի է ազատել։
Կիրառություն
Պրոքսի ձևանմուշը այլ օբյեկտների համար ինտերֆեյս է տրամադրում դասը՝ որպես պրոքսի ծրարելով (wrap)։ Պրոքսի հանդիսացող ծրարված դասի (wrapper class) մեջ կարելի է ավելացնել օբյեկտի լրացուցիչ ֆունկցիոնալություն՝ առանց փոփոխություն անելու օբյեկտի կոդում։
Ստորև բերված է տարածված օրինակներ, որտեղ օգտագործվում է պրոքսի ձևանմուշը.
Կարճ ասած, պրոքսին հանդիսանում է օբյեկտ, որն հասանելիություն ունի ռեալ օբյեկտին։
C#
Ելք. Sorry, the driver is too young to drive. Car has been driven!
Նոթեր.
Java
Ծրագրի ելքերն են. Loading HiRes_10MB_Photo1 Displaying HiRes_10MB_Photo1 Displaying HiRes_10MB_Photo1 Loading HiRes_10MB_Photo2 Displaying HiRes_10MB_Photo2 Displaying HiRes_10MB_Photo2 Displaying HiRes_10MB_Photo1
Ծանոթագրություններ
Կատեգորիա:Ծրագրավորում
Պատշգամբ (նկար, Մանե)
Պատշգամբ (Le Balcon), նկար, որը նկարվել է 1868-1869 թվականներին ֆրանսիացի նկարիչ Էդուարդ Մանեի (Édouard Manet, 1832-1883) կողմից։ Պատկանում է Փարիզի Օրսեի թանգարանին։ Նկարի չափսերն են 170×124.5։ Գրականության մեջ օգտագործվում է նաև նկարի անվանման «Պատշգամբում» տարբերակը։
Պատմություն
1868 թվականին Մանեն ծանոթանում է նկարչուհի Բերտա Մորիզոի հետ։ Նույն տարվա սեպտեմբերին նկարչուհին սկսեց ծառայել որպես բնորդուհի ապագա «Պատշգամբ» նկարի համար։ Նկարը ընդունվել է փարիզյան սալոնի ժյուրիի կողմից և ցուցադրվել է Փարիզյան սալոնում 1869 թվականի մայիսին։ Նրա հետ ցուցադրվել է Մանեի մեկ այլ նկար «Նախաճաշը արվեստանոցում»։ Բերտա Մորիզոն, այցելելով ցուցահանդեսը և տեսնելով նկարները, իր տպավորություններով կիսվել է նամակում, որ գրել է քրոջը՝ Էդմեին։
1884 թվականից նկարը գտնվել է ֆրանսիացի նկարիչ-մարշալ Գյուստավ Կայբոտի (Gustave Caillebotte) անհատական հավաքածուի մեջ։ Նրա մահից հետո, 1896 թվականին նկարը փոխանցվեց և համարվեց պետական սեփականություն, իսկ 1896 թվականին այն փոխանցվել է Լյուքսեմբուրգյան այգու ցուցասրահ։ 1929 թվականին այն գտնվում էր Լուվրի հավաքածուի մեջ, իսկ 1947 թվականին փոխանցվել է Ժե դե Պոմ (Jeu de Paume) ցուցասրահին։ 1986 թվականին նկարը փոխադրվել է Օրսեի թանգարան, որտեղ և գտնվում է մինչ այսօր։
Նկարագրում
Նկարում պատկերված է տեսարան պատշգամբում, որը ցանկապատված է կանաչ ցանկապատով։ Պատշգամբում գտնվում են երկու սպիտակաթույր զգեստներով կանայք, որոնցից մեկը նստած է (նկարչուհի Բերտա Մորիզո), իսկ մյուսը կանգնած է (ջութակահարուհի Ֆաննի Կլաուս)։ Նրանց ետևում կանգնած է հանդիսավոր հագնված տղամարդ (նկարիչ Անտուան Գիեմեն), իսկ հետին պլանի մթության մեջ կարելի է տարբերել Լեոն Կոելը Լենխովին, Մանեի խորթ որդուն։ Ենթադրվում է, որ « Պատշգամբ» նկարի սյուժեն և կոմպոզիցիան ներշնչվել են «Մախին պատշգամբում» նկարից (1808-1814), որի հեղինակն է եղել Ֆրանսիսկո Գոյան՝ Մանեի սիրելի նկարիչներից մեկը։ Պատշգամբ նկարի պատկերման պատրաստությունների ժամանակ Մանեն նաև նկարել է «Օրիորդ Կլաուսի դիմանկարը» (1868), որտեղ Ֆաննի Կլաուսը ներկայանում է պատշգամբում նստած։
Կատեգորիա:Էդուարդ Մանեի նկարներ Կատեգորիա:1869 նկարներ Կատեգորիա:Օրսե թանգարանի նկարներ
Եփովի խմոր
Եփովի խմոր, խմորի տեսակ, որի պատրաստման ժամանակ ալյուրի կամ նրա մի մասի վրա նախապես լցնում են եռման ջուր և շոգեհարում  մի քանի ժամ։
Եփումը հացաթխման արտադրությունում, ալյուրի մի մասը ծածկվում է եռման ջրով` ածիկի հետևողական ավելացմամբ։ Պատրաստման ընթացքում եփուկը սառեցվում է և աստիճանաբար ավելացնում են խմորը հունցելու ժամանակ։ Օգտագործվում է աշորայի ալյուրից հացի մի քանի տեսակների պատրաստման ժամանակ և աշորա-հացահատիկային խառնուրդում։ Եփովի խմորի առավել հայտնի տեսակներից է «Բորոդինյան հացը» ։
Ծանոթագրություններ
Կատեգորիա:Խմոր
Introversion Software
Introversion Software, բրիտանական ընկերություն, որը զբաղվում է համակարգչային խաղերի մշակմամբ, հիմնադրվել է 2001 թվականին Կրիս Դելեյի, Մարկ Մորրիսի և Թոմաս Արունդելի կողմից, որոնք միմյանց հետ ծանոթացել են Լոնդոնի կայսերական քոլեջում։
Նրանց առաջին նախագիծը եղել է Uplink-ը, որի հիմնական մասը մշակվել է Կրիսի կողմից, իսկ Թոմասը և Մարկը զբաղվել են մարկենթինգով։ Սկզբանակն փոքր բյուջենով, ստուդիան կարողացավ գնել միայն CD-R սկավառակներ և քարթրիջներ պրինտերների համար։ Առաջին օրինակները ձայնագրվել են ձեռքով։ Փոքր բյուջեով խաղերը ստուդիային բերում էին լավ շահույթ, սակայն ընկերություն միշտ խնդիրներ էր ունենում հրատարակչությունների հետ։ Strategy First-ը դադարեցին վճարել Uplink վաճառքից առաջացած գումարները։
Introversion գտնվելով սնանկացման վտանգի տակ, պայմանագիր կնքեց Valve-ի հետ և ներկայացրեց Steam-ը, որպես խաղերի տարածման հարթակ։ Valve-ը ընդունեց առաջարկը, և 2005 թվականի դեկտեմբերի 14-ին Darwinia դարձավ հասանելի ավելի լայն խաղային լսարանի։ Steam-ի միջոցով վաճառված խաղերի շահույթը թույլ տվեց ընկերությանը, լուծել ֆինանսական խնդիրները և պատրաստվել հաջորդ խաղի՝ DEFCON մշակմանը։ 2006 թվականի սեպտեմբերի 15-ին, երբ ընկերությունը սկսեց խաղի նախնական վաճառքը, ծախսեց վերջին 1500 ֆունտ սթերլինգը։ Ի ուրախություն ընկերությանը, խաղը վաճառվեց ավելի լավ քան սպասում էին մշակողները ։
2008 թվականի սեպտեմբերի 19-ին թողարկվեց Darwinia բազմախաղացող տարբերակը՝ Multiwinia։ Ընկերության հաջորդ նախագիծը դարձավ Subversion-ը, սակայն խաղի մշակումը կասեցվել է 2011 թվականին ։ 2012 թվականին Introversion Software-ը մեկնարկում է Prison Architect խաղի նախնական վաճառքը, որը արժանացավ բարձ գնահատականների, ինչպես խաղացողների, այնպես էլ քննադատների կողմից ։ Prison Architect խաղի ամբողջական տարբերակը թողարկվեց 2015 թվականին։ Ընդհանուր հաշվով վաճառվել է ավելի քան 2 միլլիոն օրինակ  ։  Ընկերության հաջորդ խաղը՝ Scanner Sombre, թողարկվեց 2017 թվականին։ Մշակողների խոսքերով խաղը ձախողված էր ։ 2019 թվականի հունվարին Paradox Interactive-ը հայտարարեց, Prison Architect-ի գնման մասին։
Լոնգարե
Լոնգարե (Longare), կոմունա Իտալիայում։ Գտնվում է Վենետո մարզում՝ Վիչենցա գավառում ։
Բնակչությունը կազմում է 5541 մարդ (2004), բնակչության խտություն՝ 243 մարդ/կմ²։ Զբաղեցնում է 22 կմ² մակերես։ Փոստային ինդեքս 36023։ Հեռախոսային կոդ՝ +39 0444։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Times Higher Education World University Rankings
Times Higher Education World University Rankings, համալսարանների գլոբալ վարկանշային ցանկ, որն ամեն տարի հրապարակում է Times Higher Education (THE) ամսագիրը։ 2004-2009 թվականներին հրատարակիչը համագործակցել է նաև Quacquarelli Symonds-ի (QS) հետ. նրանք միասին հրապարակել են THE-QS World University Rankings վարկանշային ցանկը։ 2010-2013 թվականներին գործել է համագործակցության համաձայնագիր THE-ի և Thomson Reuters-ի միջև, իսկ 2014 թվականին ամսագիրը նոր պայմանագիր է կնքել Elsevier-ի հետ, որը THE-ին տրամադրում է վարկանիշների կազմման համար օգտագործվող տվյալները ։
THE-ը հրապարակել է ընդհանուր համաշխարհային վարկանիշը, առարկայական վարկանիշ, հեղինակության վարկանիշ, ինչպես նաև երեք տարածաշրջանային վարկանիշային ցանկեր՝ Ասիայի, Լատինական Ամերիկայի և ԲՐԻԿՍ-ի երկրների, որոնք կազմված են տարբեր չափանիշների օգտագործմամբ։
THE վարկանիշը համարվում համալսարանների առավել հեղինակավոր միջազգային վարկանիշներից մեկը Academic Ranking of World Universities-ի և QS World University Rankings-ի հետ միասին  ։ THE վարկանիշը դրական արձագանքներ է ստացել 2010 թվականից ի վեր դասակարգման նոր, բարելավված մեթոդաբանության ներդրման պատճառով, սակայն ակադեմիական հասարակության քննադատության ու մտահոգության տեղիք են սուբյեկտիվիզմի դրսևորումներն ուսումնական հաստատությունների հեղինակության հետազոտության մեթոդաբանության մեջ, հատկապես անգլալեզու աշխարհից դուրս ։
Պատմություն
Times Higher Education–QS World University Rankings նախնական վարկանիշի ստեղծումը Բեն Վիլդավսկու «The Great Brain Race: How Global Universities are Reshaping the World» գրքում վերագրվում է Times Higher Education-ի այն ժամանակվա խմբագիր Ջոն Օ'Լիրիին։ Times Higher Education-ը որոշել է համագործակցել QS ընկերության հետ կրթության և կարիերայի հարցերով։
2009 թվականի վարկանիշի հրապարակումից հետո Times Higher Education-ը որոշել է խզել QS-ի հետ համաձայնագիրը և Thomson Reuters-ի հետ պայմանագիր է կնքել համալսարանների նոր ամենամյա համաշխարհային վարկանիշի համար տվյալներ տրամադրելու վերաբերյալ՝ սկսած 2010 թվականից։ Հրատարակությունը վարկանիշի նոր մեթոդաբանություն է մշակել իր ընթերցողների, խմբագրության և Thomson Reuters-ի հետ խորհրդակցելուց հետո։ Thomson Reuters-ը հավաքել և վերլուծել է տվյալներ, որոնք օգտագործվում են Times Higher Education-ի անունից վարկանիշներ կազմելու համար։ Նրանց առաջին վարկանիշը հրապարակվել է 2010 թվականի սեպտեմբերին։
Մեկնաբանելով Times Higher Education-ի՝ QS-ից հեռանալու որոշումը, նախկին խմբագիր Էնն Մրոզն ասել է. «Համալսարանները արժանի են խիստ, հուսալի և թափանցիկ վարկանշավորման՝ լուրջ գործիքի իրենց ոլորտի համար»։ Այնուհետև նա բացատրել վարկանիշներն առանց QS-ի մասնակցությանկազմելու իրենց որոշումը՝ ասելով․«պատասխանատվությունը ծանր բեռան պես ընկած է մեր ուսերին... մենք զգում ենք, որ պարտավոր ենք բարելավել այն մեթոդաբանությունը, որով մենք կազմում ենք դրանք»։
Times Higher Education աշխարհի համալսարանների վարկանշային ցանկի կազմող Ֆիլ Բեթին Inside Higher Ed-ին խոստովանելլ է․ «Աշխարհի լավագույն համալսարանների վարկանիշները, որոնք իմ ամսագիրը հրապարակում է վերջին վեց տարիների ընթացքում, և որոնք գրավել են համաշխարհային հանրության մեծ ուշադրությունը, բավականաչափ լավ չեն արտացոլում իրականությունը։ Փաստորեն, հեղինակության վերանայումները, որոնք կազմում էին գնահատման 40 %-ը, և որոնք մինչև վերջերս պաշտպանել է Times Higher Education-ը, ունեցել են լուրջ թերություններ։ Եվ պարզ է, որ մեր ուսումնասիրությունները նախապատվությունը տվել են տեխնիկական և բնական գիտություններին, քան հումանիտար գիտություններին» ։
Նա փորձագիտական գնահատման նախորդ փորձերի արդյունքները որակել է որպես «շփոթեցնող» The Australian-ում․ «Քաղվածքը չափազանց փոքր էր, իսկ կշիռը՝ չափազանց բարձր, որպեսզի դրան լուրջ վերաբերվեն» ։ THE-ը հրապարակել է նոր մեթոդաբանության օգտագործմամբ իր առաջին վարկանիշները 2010 թվականի սեպտեմբերի 16-ին՝ մեկ ամիս շուտ, քան նախորդ տարիներին։
Times Higher Education համալսարանների համաշխարհային վարկանիշը, QS World University Rankings վարկանիշի և Աշխարհի համալսարանների ակադեմիական վարկանիշի հետ միասին, համալսարանների ամենաազդեցիկ միջազգային վարկանիշների եռյակում է ։ The Globe and Mail-ը 2010 թվականին աշխարհի Times Higher Education համալսարանների վարկանիշն անվանել է «հնարավոր է՝ ամենաազդեցիկը» ։
2014 թվականին Times Higher Education-ը հայտարարել է աշխարհի համալսարանների THE World University Rankings-ի ընդհանուր վարկանիշում և համալսարանական գործունեության գլոբալ վերլուծությունների իր հավաքածուում մի շարք կարևոր փոփոխությունների մասին՝ TES Global-ի կողմից անցկացված ռազմավարական վերլուծությունից հետո ։
Չափանիշներ և գնահատում
Սկզբնապես 2010-2011 թվականներին օգտագործված մեթոդաբանությունը պարունակում էր 13 առանձին ցուցանիշներ՝ խմբավորված հինգ կատեգորիաներում՝ ուսուցում (ամփոփիչ գնահատման 30 %-ը), հետազոտություններ (30 %), մեջբերումներ (հետազոտությունների ազդեցությունը) (32,5 %), միջազգային համագործակցություն (5 %), եկամուտներ (2,5%)։ Ցուցանիշների քանակն մեծացել է 2004-2009 թվականներին հրապարակված Times-QS վարկանիշի ժամանակներից հետո, որում օգտագործվել են միայն վեց ցուցանիշներ ։
Առաջին մեթոդաբանության նախագիծը թողարկվել է 2010 թվականի հունիսի 3-ին։ Դրանում ասվում էր, որ սկզբում օգտագործվելու են 13 ցուցանիշներ, և որ ապագայում դրանց թիվը կարող է հասնել 16-ի։ Ներկայացվել են այնպիսի ցուցանիշներ, ինչպիսիք են «հետազոտական ցուցանիշները» (55 %), «ինստիտուցիոնալ ցուցանիշները» (25 %), «տնտեսական ակտիվությունը/նորարարությունը» (10 %) և «միջազգային համագործակցությունը» (10%)։ Կատեգորիաների անվանումները և դրանցից յուրաքանչյուրի կշիռը փոխվել են 2010 թվականի սեպտեմբերի 16-ին թողարկված վերջնական մեթոդաբանության մեջ ։
Վարկանիշների կազմման մեթոդաբանությունը փոփոխվել է 2011-2012 թվականներին ։ Ծրագրի խմբագիր Ֆիլ Բեթին ասել է, որ THE-ի վարկանիշը համալսարանների միակ գլոբալ վարկանիշն է, որը զբաղվում է համալսարաններում ուսումնական միջավայրի ուսումնասիրությամբ, իսկ մյուսները կենտրոնացած են բացառապես հետազոտությունների վրա ։ Բեթին նաև գրել է, որ սա միակ վարկանիշն է, որը արվեստի, հումանիտար և սոցիալական գիտությունների ոլորտում ուսումնասիրություններ է կատարում տեխնիկական և բնական գիտությունների հետ հավասար ։ Չնայած այս պնդումն արդեն չի համապատասխանում իրականությանը. 2015 թվականին QS-ն իր QS World University Rankings վարկանիշում մտցրել է գիտական գիտելիքների տարբեր ոլորտների գնահատման կարգավորում՝ երաշխավորելով, որ մեջբերումները հաշվի կառնվեն այնպես, որ բնական գիտությունների և ճարտարագիտության բնագավառում մասնագիտացող համալսարաններին թույլ չի տրվի ստանալ չարդարացված առավելություն ։
2014 թվականի նոյեմբերին ամսագիրը հայտարարել է մեթոդաբանության հետագա բարեփոխումների մասին՝ TES Global մայր ընկերությունից վերլուծություն ստանալուց հետո։ Հիմնական փոփոխությունն այն է, որ բոլոր ինստիտուցիոնալ տվյալների հավաքագրումը կիրականացվի սեփական միջոցներով, ինչը կհանգեցնի Thomson Reuters-ի հետ կապի խզմանը։ Բացի այդ, հետազոտական հրապարակումների տվյալներն այժմ Scopus-ի տվյալների բազայից ստանալու են Elsevier հրատարակչությունից ։
Գնահատականներ
Վարկանիշային ցանկի կազմման ժամանակ օգտագործվող մեթոդաբանությանը տրվել են տարբեր գնահատականներ։
Մելբուռնի ինստիտուտից Ռոս Ուիլյամսը, մեկնաբանելով 2010-2011 թվականների նախագիծը, հայտարարել է, որ դրանում առաջարկվող մեթոդաբանությունը նախապատվությունը կտա ավելի մասնագիտացված «գիտահետազոտական հաստատություններին, որոնք համեմատաբար քիչ թվով ուսանողներ ունեն»՝ ի վնաս ավելի համապարփակ ծրագրերով հաստատությունների և ավելի շատ ուսանողներ ունեցողների։ Նա նաև ասել է, որ ցուցանիշները, ընդհանուր առմամբ, «ակադեմիական տեսանկյունից կայուն» են, և լայնածավալ ցուցանիշների օգտագործումը ավելի շուտ կգնահատի հրապարակումների թիվը, այլ ոչ թե դրանց ազդեցությունը ։ Universities UK-ի նախագահ Սթիվ Սմիթը գովաբանել է նոր մեթոդաբանությունը որպես «հեղինակության սուբյեկտիվ գնահատմանը պակաս ուղղված և մեջբերումների ավելի հուսալի միջոցներ օգտագործող», ինչը «ամրապնդում է վստահությունը գնահատման մեթոդի նկատմամբ» ։ Դևիդ Ուիլեթսը՝ Մեծ Բրիտանիայի համալսարանների և գիտության հարցերով նախարարը, բարձր է գնահատել վարկանիշը՝ նշելով, որ «այս անգամ հեղինակությունը քիչ նշանակություն ունի, իսկ դասավանդման և ուսուցման որակին ավելի մեծ ուշադրություն է դարձվում» ։ 2014 թվականին Դևիդ Ուիլեթսը դարձել է TES գլոբալ խորհրդատվական խորհրդի նախագահ, որը պատասխանատու էր Times Higher Education-ի համար ռազմավարական երաշխավորությունների տրամադրման համար ։
Times Higher Education-ը քննադատության է ենթարկվել նաև այն հաստատությունների նկատմամբ ուժեղ կողմնակալության համար, որոնք դասավանդում են «ճշգրիտ գիտություններ» և ստանում են այդ ոլորտներում հետազոտությունների բարձր արդյունքներ, հաճախ ի վնաս սոցիալական և հումանիտար գիտությունների վրա հիմնված հաստատությունների։ Օրինակ, համաշխարհային համալսարանների THE-QS վարկանիշում Լոնդոնի տնտեսագիտության դպրոցը 11-րդ տեղն է զբաղեցրել աշխարհում 2004 և 2005 թվականներին, բայց իջել է մինչեւ 66-րդ և 67-րդ տեղերը 2008 և 2009 թվականներին։ 2010 թվականի հունվարին THE-ը հանգել էր այն եզրակացության, որ Quacquarelli Symonds-ի կիրառած մեթոդը սխալ էր, ինչն արտահայտվել է կանխակալ վերաբերմունքով որոշակի հաստատությունների, այդ թվում՝ LSE-ի նկատմամբ ։
Նիգերա-կոնգոյական լեզուներ
Նիգերա-կոնգոյական (Նիգերա-կորդոֆանյան, կոնգո-կորդոֆանյան) լեզուներ, աշխարհում տարածված խոշոր մակրոլեզվաընտանիքներից մեկը։ Լեզուների էթնիկ տեղաբաշխվածությունը Աֆրիկայում է։ Այս մակրոլեզվաընտանիքի մեջ մտնում է 10 լեզվաընտանիք։ Լեզուները ձգվում են հյուսիսում Սենեգալից հարավ՝ ՀԱՀ։ Այն ներառում է աֆրիկյան ավելի քան 100 լեզու։
Ծանոթագրություններ
Կատեգորիա:Աֆրիկյան լեզուներ
Էնրիկո Ջանետի
Էնրիկո Ջանետի (Enrico Zanetti, ), իտալացի ձեռնարկատեր և քաղաքական գործիչ, Քաղաքացիական ընտրություն կուսակցության առաջնորդ (2015)։
Կենսագրություն
Ծնվել է 1973 թվականի օգոստոսի 12–ին Վենետիկում, որտեղ անցկացրել է մանկությունը։ 1990-1998 թվականներին ընտանիքն ապրել է Գորիցիայում, այդ ժամանակահատվածում Ջանետին սովորել է Տրիեստ համալսարանում, որն ավարտել է 1998 թվականին «Տնտեսագիտություն և առևտուր» մասնագիտությամբ։
2006–2010 թվականներին Կա Ֆոսկարի համալսարանում (Վենետիկ), որպես դասախոս վարել է «Արտակարգ իրավիճակների և խմբերի բյուջե» (Bilancio dei gruppi e delle operazioni straordinarie) դասընթացը, բարձրագույն դպրոցներում տնտեսագիտության ու ֆինանսների ուսուցիչ (Scuola superiore dell’economia e delle finanze), Ազգային միության երիտասարդ դասախոսների կոմերցիայի և լսարանի փոխնախագահ (Unione Nazionale Giovani Dottori Commercialisti ed Esperti Contabili)։ 2012 թվականից ղեկավարում է Italia Futura ֆինանսների ասոցիացիան ։
2013 թվականին Էնրիկո Ջանետին ընտրվել է պատգամավորների Պալատ «Քաղաքացիական ընտրություն Մոնտի հետ Իտալիայի համար» ցանկով, 2013 թվականի մարտի 19–ին մտել է Քաղաքացիական ընտրություն կուսակցություն խմբակցության մեջ։ 2013 թվականի մարտի 26–ից մինչև մայիսի 8–ը եղել է Մասնագիտական հանձնաժողովի կառավարական ակտերի ստուգման քարտուղար (COMMISSIONE SPECIALE PER L’ESAME DI ATTI DEL GOVERNO), 2013 թվականի մայիսի 7–ից մինչև 2014 թվականի փետրվարի 28–ը՝ 6–րդ հանձնաժողովի փոխնախագահ (ֆինանսներ) ։
2014 թվականի փետրվարի 28–ին Ռենցի կառավարությունում նշանակվել է էկոնոմիկայի և ֆինանսների կրտսեր պետական քարտուղար (sottosegretario di stato) ։
2015 թվականի փետրվարի 8–ին «Քաղաքացիական ընտրություն» կուսակցության համագումարում ընտրվել է կուսակցության ազգային քարտուղար, ստանալով պատվիրակների 384 ձայները (94 %) ։
2016 թվականի հունվարի 28–ին Ռենցի կառավարությունում նշանակվել է Էկոնոմիկայի և ֆինանսների փոխնախարար ։ 2016 թվականի հուլիսի 14–ին Պատգամավորների պալատում Ջանետին իր երեք համախոհների հետ դուրս է եկել «Քաղաքացիական ընտրություն» խմբակցությունից և ստեղծել նոր կուսակցական խումբ՝ «Քաղաքացիական ընտրություն՝ քաղաքացիները Իտալիայի համար», Սիլվիո Բերլուսկոնիի զինակից Դենիս Վերդինի հետ, պահպանելով իրենց խմբի կուսակցական խորհրդանիշն ու անունը։
2016 թվականի հոկտեմբերի 12–ին Ջանետին հաղթել է խմբակցության անվան իրավունքների համար պայքարում՝ նախագահների Պալատի պատգամավորները ընդունեցին նրա իրավացիությունը, իսկ «Քաղաքացիական ընտրություն» խմբակցության մյուս 15 անդամները ստիպված էին ընդունել նոր ավանումը՝ Civici e Innovatori («Քաղաքացիներ ու նորարարներ») ։
2016 թվականի դեկտեմբերի 29-ին տեղի ունեցավ Ջենտիլոնիի կառավարության կրտսեր պետական քարտուղարների հիմնական կազմի նշանակումները, և Ջանետին հրաժարվեց դրանում աշխատանքից ։
Արտաքին հղումներ
Կատեգորիա:Իտալիայի քաղաքական գործիչներ Կատեգորիա:Իտալացի տնտեսագետներ
Կյուսնախտի տեղական թանգարան
Կյուսնախտի տեղական թանգարան (Ortsmuseum Küsnacht), թանգարան է Շվեյցարիայի Ցյուրիխի կանտոնի Կյուսնախտ համայնքում։ Տարածաշրջանային նշանակության մշակութային հաստատություն է ։
Տեղայնք և նկարագրություն
Կյուսնախտի տեղական թանգարանը գտնվում է նախկին «Վերին ջրաղաց» կոչվող վայրում, որը համարվել է Ցյուրիխի լճի ստորին աջ ափի ամենահին ջրաղացներից մեկը ։ Այն գտնվում է անմիջապես Կյուսնախտ գետակի վրա՝ կիրճի ելքի մոտ, որտեղից թե՛ Կյուսնախտի կենտրոն, թե՛ անտառ ու լիճ կարելի է հասնել ընդամենը մի քանի րոպեում։ Թանգարանի շենքը ներառում է նաև փոքրիկ, բարոկկո ոճի վարդերի այգի։
Թանգարանի ցուցադրությունը ներկայացնում է նկարներ, առարկաներ և փաստաթղթեր Կյուսնախտի պատմությունից 15 միլիոն տարի առաջ՝ սառցե դարաշրջանից, քարի դարից, միջնադարից և նոր դարաշրջանից մինչև մեր օրերը։ Ուշագրավ են երկու ժամանակակից սենյակները՝ սննդամթերքի խանութը և պատմական խոհանոցը ։ Բացի այդ, թանգարանն առաջարկում է ամեն տարի փոփոխվող հատուկ ցուցադրություններ՝ տարբեր թեմաներով։ Թանգարանը հայտնի է նաև երիտասարդների և մեծահասկների համար իր բազմաթիվ միջոցառումներով, ինչպիսիք են «Սպանություն թանգարանում» ինտերակտիվ ռադիո-թրիլլերը կամ «Գողացված վիշապի գավաթը» դետեկտիվ շրջագայությունը։
Կյուսնախտի տեղական թանգարանի հիմնադրումից ի վեր հետևյալ մարդիկ ստանձնել են թանգարանի կառավարումը և հանդես են եկել որպես համադրողներ ՝